Diari Oficial de la Generalitat Valenciana


Sumari del DOGV 8973, del 11-12-2020 (2020/10842)

Extracte de la Resolució de 2 de desembre de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2021 les subvencions destinades a finançar els projectes experimentals dels serveis d'ocupació de les universitats públiques valencianes d'acord amb l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10780


Data del document
:   02-12-2020

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 2 de desembre de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2021 les subvencions destinades a finançar els projectes experimentals dels serveis d'ocupació de les universitats públiques valencianes d'acord amb l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball. [2020/10205]  
BDNS (identif.): 538051.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
 http://www.pap.minhap.gob.es/bdnstrans.  
  
Primer. Beneficiaris i condicions  
Podran ser beneficiàries d'aquestes subvencions les universitats públiques valencianes o entitats amb personalitat jurídica que en depenen, que exercisquen competències en matèria d'ocupació, sempre que formen part del sistema universitari valencià, d'acord amb l'article 2 de la Llei 4/2007, de 9 de febrer, de la Generalitat, de coordinació del sistema universitari valencià.  
  
Segon. Objecte  
La convocatòria té per objecte la concessió de subvencions destinades a fomentar projectes desenvolupats pels serveis d'ocupació de les universitats públiques valencianes, amb caràcter innovador o experimental que afavorisquen l'ocupabilitat i la inserció laboral.  
Els projectes hauran de donar resposta a les necessitats específiques dels àmbits d'actuació de les entitats beneficiàries, mitjançant actuacions que afavorisquen la innovació en l'àmbit de l'emprenedoria, l'economia social, la inserció laboral i les condicions d'ocupabilitat.  
  
  
Tercer. Bases reguladores  
Ordre 4/2020, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes destinades a finançar l'execució de projectes experimentals dels serveis d'ocupació de les universitats públiques valencianes o entitats que en depenen que exercisquen competències en matèria d'ocupació.  
  
Quart. Quantia  
Aquesta convocatòria es finançarà a càrrec del capítol 4, línia de subvenció S7987000 del subprograma 322.59, Ajudes per a finançar l'execució de projectes experimentals dels serveis d'ocupació de les universitats públiques valencianes, del projecte de pressupostos de la Generalitat per a 2021, per un import global màxim de 100.000 euros, de fons propis de LABORA, si bé, serà susceptible de ser finançat pel Fons Social Europeu. L'import de la subvenció no podrà superar els 25.000 euros per entitat beneficiària. Tot això condicionat a l'existència de crèdit adequat i suficient en l'exercici 2021.  
  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes, a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 2 de desembre de 2020.- El director general de LABORA Servei Valencià d'Ocupació i Formació: Enric Nomdedéu i Biosca.